เรื่องร้องเรียน (สะพาน,ความปลอดภัย) วันที่ 2022-09-11 15:59:11 — แขวงอนุสาวรีย์ เขตบางเขน กรุงเทพมหานคร
เส้นประแบ่งช่องจราจรบนถนนรามอินทรา ช่วงขนานสะพานข้ามวงเวียนบางเขนมุ่งหน้าไปวงเวียนบางเขน ตามแนวก่อสร้างรถไฟฟ้า เส้นแบ่งช่องจราจรจางหายไม่มีให้เห็นเลยครับ เวลาตอนกลางคืนหรือฝนตกหนักๆตอนกลางคืนอันตรายมากนะครับเพราะทัศนวิสัยไม่ชัด อย่าเห็นเป็นเรื่องไม่สำคัญนะครับ เพราะเวลาขับขี่ช่วงฝนลงหนักๆ จะมองไม่ออกครับว่ารถอยู่ในเลนหรือไม่และอาจเกิดอุบัติเหตุได้ เวลาเกิดอุบัติเหตุจะตัดสินกันยากด้วยนะครับว่าใครผิดใครถูกเพราะ ไม่รู้ว่าใครอยู่หรือไม่อยู่ในเลนของตัวเอง อีกอย่างทำให้ปัญหาจราจร เคลื่อนตัวได้ช้าเนื่องจากรถแต่ละคันต้องมานั่งเดาว่าเราควรอยู่ช่องไหนกันถึงจะถูก ผมในฐานะผู้เสียภาษี ต้องการความสะดวกสะบายและความปลอดภัยในการใช้เส้นทางนะครับ เรื่องนี้ทำไมถึงปล่อยไว้นานมากเลยครับ ต้องฝากเรื่องถึงแขวงทางหลวงให้หันมาสนใจกันบ้างนะครับ

หากอ้างว่าเพราะมีงานก่อสร้าง เหตุผลนี้ฟังไม่ขึ้นนะครับ เพราะอุบัติเหตุสามารถเกิดขึ้นได้ตลอดเวลา ทางหน่วยงานเขตที่ดูแลเรื่องนี้ควรเอาใจใส่นะครับ เพื่อชีวิตและความปลอดภัยของผู้ใช้ทางและผู้เสียภาษี ต้องจัดการทำให้เส้นแบ่งช่องจราจรมีความชัดเจนทั้งในเวลากลางวันและกลางคืนและเรียบร้อยเพื่อความปลอดภัยนะครับ ถึงแม้จะมีหรือไม่มีงานก่อสร้างก็ตาม